rejauldu/bengali-wikipedia huggingface dataset:
রজার জোসেফ ইবার্ট (জন্ম: ১৮ই জুন, ১৯৪২) পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক।  তিনি মূলত শিকাগো সান-টাইম্‌স পত্রিকায় চলচ্চিত্র বিষয়ক সাপ্তাহিক কলাম লেখার জন্য পরিচিত। এছাড়া জিন সিস্কেলের সাথে "সিস্কেল অ্যান্ড ইবার্ট অ্যাট দ্য মুভিস" নামে ২৩ বছর ধরে নিয়মিত একটি টেলিভিশন প্রোগ্রাম উপস্থাপনা করে আসছেন। ১৯৯৯ সালে সিস্কেল মারা যাওয়ার পর রিচার্ড রোপারকে নিয়ে উপস্থাপনা শুরু করেন। এ কারণে ২০০০ সাল থেকে অনুষ্ঠানটির নাম হয়ে যায় "ইবার্ট অ্যান্ড রোপার অ্যাট দ্য মুভিস"। অনুষ্ঠানটি এখনও এই নামে সম্প্রচারিত হয়। কিন্তু ২০০৬ সালের মাঝামাঝি সময়ে তার স্বাস্থ্যহানী ঘটে এবং এ কারণে বাকশক্তি হারিয়ে ফেলেন। এরপর আর কখনও এই অনুষ্ঠানে অংশ নেননি। এখন রোপার একাই উপস্থাপনা করেন। অনুষ্ঠানের একেক পর্বে একেক সমালোচক অংশ নেন। এ পর্যন্ত মাইকেল ফিলিপ্‌স সর্বোচ্চ বার অংশ নিয়েছেন।  ইবার্টের রিভিউ যুক্তরাষ্ট্র ও অন্যান্য দেশের প্রায় ২০০টি পত্রিকায় প্রকাশিত হয়েছে। বার্ষিক মুভি ইয়ারবুক সহ ১৫ 'র অধিক বই লিখেছেন। ১৯৭৫ সালে পুলিৎজার পুরস্কার পান। এর আগে কোন চলচ্চিত্র সমালোচক সমালোচনার জন্য এই পুরস্কার পায়নি। টিভি অনুষ্ঠানটিও বহুল প্রশংসিত যা এমি অ্যাওয়ার্ড এর জন্য মনোনয়ন পেয়েছিল। ২০০৫ সালের জুনে ইবার্টকে হলিউড ওয়াক অফ ফেইমের স্টার প্রদান করা হয়। এর আগে কোন পেশাদার সমালোচক এই পদকটিও পায়নি। ফোর্বস ম্যাগাজিন তাকে যুক্তরাষ্ট্রের সবচেয়ে প্রভাবশালী পণ্ডিতের মর্যাদা দিয়েছে। তিনি ইউনিভার্সিটি অফ কলোরাডো, অ্যামেরিকান ফিল্ম ইনস্টিটিউট ও শিকাগোর স্কুল অফ দ্য আর্ট ইনস্টিটিউট থেকে সম্মানসূচক ডিগ্রি লাভ করেছেন।  ১৯৯৪ সালে গ্রেট মুভিস নামে একটি সিরিজ শুরু করেন। এই সিরিজের অধীনে তার দৃষ্টিতে সবচেয়ে গুরুত্বপূর্ণ সিনেমাগুলো স্থান পেয়েছে। এই সিনেমাগুলোর রিভিউ আলাদাভাবে প্রকাশিত হচ্ছে। ১৯৯৯ সাল থেকে ইলিনয়ের শ্যাম্পেনে "রজার ইবার্ট্‌স ওভারলুক্‌ড ফিল্ম ফেস্টিভাল" আয়োজন ও উপস্থাপনা করে আসছেন।   রচনাবলী   Awake in the Dark: The Best of Roger Ebert  Ebert's "Bigger" Little Movie Glossary  The Great Movies  I Hated, Hated, Hated This Movie  Roger Ebert's Book of Film  Questions For The Movie Answer Man  Behind the Phantom's Mask  An Illini Century  The Perfect London Walk  Your Movie Sucks   বহিঃসংযোগ    Roger Ebert official website  Ebert & Roeper official website  Roger Ebert's Overlooked Film Festival      Roger Ebert RSS Feed   Sight and Sound poll on his top ten movies  বিষয়শ্রেণী:১৯৪২-এ জন্ম বিষয়শ্রেণী:মার্কিন চলচ্চিত্র সমালোচক বিষয়শ্রেণী:মার্কিন টেলিভিশন ব্যক্তিত্ব বিষয়শ্রেণী:হলিউড ওয়াক অব ফেইম বিষয়শ্রেণী:পুলিৎজার পুরস্কার বিজয়ী বিষয়শ্রেণী:প্রাক্তন রোমান ক্যাথলিক বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন অজ্ঞেয়বাদী বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০১৩-এ মৃত্যু বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন ব্লগার বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন স্মৃতিকথাকার বিষয়শ্রেণী:চলচ্চিত্র তাত্ত্বিক বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:ইলিনয়ের ব্যক্তি বিষয়শ্রেণী:মার্কিন পুরুষ ব্লগার
ভারতের কমিউনিস্ট পার্টি (মার্ক্সবাদী-লেনিনবাদী) জনশক্তি, সংক্ষেপে সিপিআই (এমএল) জনশক্তি, ছিল ভারতের একটি কমিউনিস্ট রাজনৈতিক দল। ২০১৩ সালে, সিপিআই (এমএল) জনশক্তি সিপিআইএমএল- এ একীভূত হয়।  আজ দলটি মূলত অন্ধ্রপ্রদেশে কেন্দ্রীভূত। দলটি কয়েকটি উপদলে বিভক্ত, যারা সামান্য বা সমন্বয় ছাড়াই কাজ করে। মূল উপদল হল কোরা রাজন্নার নেতৃত্বাধীন দল। COM সুভাষ দলের অন্ধ্রপ্রদেশ রাজ্য সম্পাদক। দলের সর্বভারতীয় সম্পাদক হলেন সি.এম. মিসরো দল ডালামের মাধ্যমে সশস্ত্র সংগ্রাম চালায়। পুলিশ সূত্রে দাবি করা হয়েছে যে সিপিআই (এমএল) জনশক্তির ২০০ থেকে ৩০০ সশস্ত্র ক্যাডার রয়েছে।keralanext.com    তথ্যসূত্র   বিষয়শ্রেণী:নকশালবাদী গোষ্ঠী বিষয়শ্রেণী:ভারতের সাম্যবাদী দল বিষয়শ্রেণী:১৯৯২-এ প্রতিষ্ঠিত রাজনৈতিক দল বিষয়শ্রেণী:২০০৩-এ বিলুপ্ত রাজনৈতিক দল বিষয়শ্রেণী:অন্ধ্রপ্রদেশের বিলুপ্ত রাজনৈতিক দল
ডেনিজ মেলিসা বার্নহ্যাম (জন্ম ১ অক্টোবর, ১৯৮৫)  হলেন মার্কিন যুক্তরাষ্ট্রের নৌবাহিনীর সংরক্ষিত একজন লেফটেন্যান্ট এবং নাসার মহাকাশচারী। নাসায় কাজ করার আগে তিনি আলাস্কার ওয়াসিলায় একজন ড্রিলিং ইঞ্জিনিয়ার হিসেবে কাজ করতেন।    প্রাথমিক জীবন ও শিক্ষা  বার্নহ্যাম তুরস্কের আদানার ইনসিরলিক বিমান ঘাঁটিতে বাবা-মা এড ও শাহভার বার্নহ্যামের ঘরে জন্মগ্রহণ করেন। তার বাবামায়ের পেশার কারণে শৈশব জুড়ে তাকে বিভিন্ন সময় বিভিন্ন স্থানে স্থানান্তরিত হতে হয়েছে।  তার তুর্কি মা তাকে সামরিক কর্মকর্তা বানাতে চেয়েছিলেন এবং পরে তিনি মার্কিন যুক্তরাষ্ট্রের বিমান বাহিনীতে যোগ দেন।    ব্যক্তিগত জীবন  বার্নহ্যাম তার বাগদত্তা শন লিটলের সাথে আলাস্কার ওয়াসিলায় থাকতেন এবং ড্রিলিং ইঞ্জিনিয়ার হিসেবে কাজ করতেন। বার্নহ্যামের একটি ব্যক্তিগত পাইলট লাইসেন্স রয়েছে, পাশাপাশি হেলিকপ্টার ও যন্ত্রের রেটিংও রয়েছে।    তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়া বিশ্ববিদ্যালয়, সান দিয়েগোর প্রাক্তন শিক্ষার্থী বিষয়শ্রেণী:সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নভোচারী বিষয়শ্রেণী:মার্কিন নারী মহাকাশচারী বিষয়শ্রেণী:মার্কিন নারী প্রকৌশলী বিষয়শ্রেণী:মার্কিন যুক্তরাষ্ট্রের নৌবাহিনীর নারী অফিসার বিষয়শ্রেণী:মার্কিন যুক্তরাষ্ট্রের নৌবাহিনীর মহাকাশচারী
লিল্যান্ড হ্যারিসন হার্টওয়েল () (জন্ম ৩০শে অক্টোবর, ১৯৩৯, লস অ্যাঞ্জেলেস, ক্যালিফোর্নিয়া, মার্কিন যুক্তরাষ্ট্র) ওয়াশিংটন অঙ্গরাজ্যের সিয়াটল শহরে অবস্থিত ফ্রেড হাচিসন ক্যানসার গবেষণা কেন্দ্রের প্রাক্তন প্রধান ও পরিচালক। তিনি ২০০১ সালে পল নার্স ও টিম হান্টের সাথে একত্রে চিকিৎসাবিজ্ঞানে নোবেল পুরস্কার লাভ করেন। কোষের দ্বিবিভাজন নিয়ন্ত্রণকারী প্রোটিন অণুসমূহ আবিষ্কারের জন্য তাদেরকে এই পুরস্কার প্রদান করা হয়।   জীবনী  হার্টওয়েল ক্যালিফোর্নিয়া ইনস্টিটিউট অফ টেকনোলজি থেকে ১৯৬১ সালে স্নাতক উপাধি অর্জন করেন। পিএইচডি উপাধি অর্জন করেন ম্যাসাচুসেট্‌স ইনস্টিটিউট অফ টেকনোলজি থেকে ১৯৬৪ সালে। ১৯৬৫ থেকে ১৯৬৮ সাল পর্যন্ত ইউনিভার্সিটি অব ক্যালিফোর্নিয়া, আরভিন-এ অধ্যাপনা করেন। ১৯৬৮ সালে ওয়াশিংটন বিশ্ববিদ্যালয়ে যোগদান করেন।   তথ্যসূত্র    বহিঃসংযোগ   বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:১৯৩৯-এ জন্ম বিষয়শ্রেণী:মার্কিন জীববিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:ইউনিভার্সিটি অব ওয়াশিংটনের শিক্ষক বিষয়শ্রেণী:মার্কিন বিজ্ঞানী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
জাপানের সর্ববৃহৎ আন্তর্জাতিক বিমানবন্দর। এটি টোকিও স্টেশনের ৫৭.৫ কিলোমিটার (৩৫.৭ মাইল) পূর্বে এবং নারিতা স্টেশন থেকে ৭ কিমি (৪.৩ মাইল) দক্ষিণ-পূর্বে নারিতা শহরে অবস্থিত। বিমানবন্দরটির কিছু অংশ শিবায়ামা শহরে অবস্থিত।  জাপানে আগত বা জাপানগামী অধিকাংশ যাত্রীবাহী বিমান চলাচল নারিতা আন্তর্জাতিক বিমানবন্দর দিয়ে সম্পন্ন হয়। এছাড়া এই বিমানবন্দর এশিয়া এবং আমেরিকা মহাদেশের মধ্যে বিমান চলাচলের একটি গুরুত্বপূর্ণ কেন্দ্র। ২০০৭ সালে ৩৫,৪৭৮,১৪৬ জন যাত্রী এই বিমানবন্দর দিয়ে যাতায়াত করেছে। এটি জাপানের দ্বিতীয় ব্যস্ততম যাত্রীবাহী এবং আকাশ-পথে মালামাল পরিবহনের ক্ষেত্রে সবচেয়ে ব্যস্ততম বিমানবন্দর। নারিতা আন্তর্জাতিক বিমানবন্দর বিশ্বের অষ্টম ব্যস্ততম মালামালবাহী বিমানবন্দর। জাপান এয়ারলাইন্স, অল নিপ্পন এয়ারওয়েজ এবং নিপ্পন কার্গো এয়ারওয়েজ এই বিমানবন্দরটিকে প্রধান আন্তর্জাতিক কেন্দ্র হিসেবে ব্যবহার করে। যুক্তরাষ্ট্রভিত্তিক ডেলটা এয়ার লাইন্স এই বিমানবন্দরকে এশিয়ার প্রধান কেন্দ্র হিসেবে ব্যবহার করে। এছাড়া ইউনাইটেড এয়ারলাইন্স ও ভিয়েতনাম এয়ারলাইন্সের জন্য এটি একটি গুরুত্বপূর্ণ বিমানবন্দর। নারিতা আন্তর্জাতিক বিমানবন্দর একটি প্রথম শ্রেণীর বিমানবন্দর।   নির্ধারিত গন্তব্যসূচী   এয়ারলাইন্সসমূহ ও গন্তব্য  thumb|Terminal 2 Shuttle System used to transport passengers to satellite concourses in Terminal 2 thumb|Shuttle Bus   মালবাহী বিমান চলাচল    তথ্যসূত্র    বহিঃসংযোগ    নারিতা আন্তর্জাতিক বিমানবন্দর - প্রাতিষ্ঠানিক ওয়েবসাইট  Narita Airport Premium Concierge Homepage   ভ্রমণ সহায়িকা     বিষয়শ্রেণী:জাপানের বিমানবন্দর বিষয়শ্রেণী:১৯৭৮-এ প্রতিষ্ঠিত বিমানবন্দর বিষয়শ্রেণী:১৯৭৮-এ জাপানে প্রতিষ্ঠিত
পোর্ট অব স্পেন, অফিসিয়ালি সিটি অফ পোর্ট অব স্পেন (এছাড়াও স্টাইলাইজড পোর্ট-অব-স্পেন), পশ্চিম ভারতীয় দ্বীপপুঞ্জের অন্তর্গত ত্রিনিদাদ ও টোবাগোর রাজধানী এবং তৃতীয় বৃহত্তম পৌরসভা, চাগুয়ানাস এবং সান ফার্নান্দোর পরে। জনবহুল এই শহরটির জনসংখ্যা প্রায় ৪৯,০৩১ জন। জনসংখ্যার দিক দিয়ে এটি ত্রিনিদাদ ও টোবাগোর চতুর্থ বৃহত্তম শহর। ত্রিনিদাদের উত্তর-পশ্চিম উপকূলে পারিয়া উপসাগরের সন্নিকটে এর অবস্থান।  খেলাধুলা  কুইন্স পার্ক ওভাল  তথ্যসূত্র  বহিঃসংযোগ  বিষয়শ্রেণী:দক্ষিণ আমেরিকার রাজধানী বিষয়শ্রেণী:ক্যারিবীয় দ্বীপপুঞ্জের রাজধানীসমূহ বিষয়শ্রেণী:ত্রিনিদাদ বিষয়শ্রেণী:উপকূলীয় শহর বিষয়শ্রেণী:রাজধানী জেলা ও অঞ্চল বিষয়শ্রেণী:উত্তর আমেরিকার রাজধানী বিষয়শ্রেণী:ক্যারিবীয় অঞ্চলের রাজধানী
দ্য জাকার্তা পোস্ট হল ইন্দোনেশিয়ার একটি ইংরেজি ভাষার  দৈনিক পত্রিকা। পত্রিকাটির মালিক হল পিটি বিনা মিডিয়া তেংগারা। ইন্দোনেশিয়ার জাকার্তায় এর সদর দপ্তর অবস্থিত। পত্রিকাটি দেশটির তথ্যমন্ত্রী আলী মুরতোপো ও রাজনীতিবিদ জুসুফ ওয়ানান্দির পৃষ্ঠপোষকতায় এবং চারটি ইন্দোনেশীয় গণমাধ্যমের যৌথ উদ্যোগে প্রতিষ্ঠিত হয়। ২৫শে এপ্রিল ১৯৮৩-এ প্রথম প্রকাশের পর, এটি বেশ কয়েক বছর সীমিত বিজ্ঞাপন এবং ক্রমবর্ধমান পাঠক নিয়ে অতিবাহিত করে। ১৯৯১ সালে প্রধান সম্পাদকদের মাঝে পরিবর্তন আনার পর, এটি আরও অধিক গনতন্ত্রপন্থী দৃষ্টিভঙ্গি পোষণ করা শুরু করে। ১৯৯৭ সালের এশীয় অর্থনৈতিক সঙ্কটের সময়ে টিকে থাকা অল্প কিছু ইন্দোনেশীয় ইংরেজি দৈনিকের মাঝে এটি অন্যতম। বর্তমানে এর পাঠক সংখ্যা প্রায় ৪০,০০০। পত্রিকাটি মূল প্রকাশনার পাশাপাশি রবিবারে পৃথক এবং অনলাইনে বিশদ বিবরণ সম্বলিত বিস্তারিত সংস্করণ প্রকাশ করে থাকে। পত্রিকাটির প্রধান লক্ষ্য হল বিদেশী এবং শিক্ষিত ইন্দোনেশীয় পাঠক আকর্ষণ, যদিও এর মধ্যবিত্ত পাঠকের সংখ্যা বৃদ্ধি পেয়েছে। পত্রিকাটি স্থানীয় সাংবাদিকদের জন্য একটি প্রশিক্ষণ ক্ষেত্র হিসেবে সুপরিচিত। ইন্দোনেশিয়ার শীর্ষস্থানীয় ইংরেজি দৈনিক হিসেবে খ্যাত এই পত্রিকাটি একাধিক পুরস্কার ও সম্মাননার অধিকারী। (বাকি অংশ পড়ুন...)
আর্কাইভ ডু ফেমিনিজম () একটি ফরাসি অলাভজনক সংস্থা যা ২০০০ সালে প্রতিষ্ঠিত হয়েছিল। এর প্রধান উদ্দেশ্য হলো নারীবাদী ঐতিহাসিক উৎস সংরক্ষণ করা। সংশ্লিষ্ট সংগ্রহ, যার নামও ফেমিনিজমের আর্কাইভস, রেন বিশ্ববিদ্যালয় প্রেস দ্বারা প্রকাশিত হয় এবং নারী মুক্তি আন্দোলন সম্পর্কিত গবেষণা ও ফলাফলের প্রসারকে উৎসাহিত করে।   কার্যক্রম  এই সমিতি বিভিন্ন সংগঠন থেকে ঐতিহাসিক নথি সংগ্রহ করে, সম্মেলন ও অধ্যয়ন দিবস আয়োজন করে এবং প্রকাশনা তৈরি করে। এটি অনলাইন সংস্থান প্রদান করে, যার মধ্যে রয়েছে নিবন্ধ ও প্রতিবেদন, গ্রন্থপঞ্জি, ঐতিহাসিক উৎস, প্রদর্শনী (MUSEA-এর সঙ্গে অংশীদারিত্বে) এবং একটি "উৎস নির্দেশিকা", যা ফরাসি নারীবাদী ইতিহাস সম্পর্কিত উৎসের একটি ডাটাবেস।   অংশীদারিত্ব   (সিএএফ) মার্গারিট ডুরান্ড গ্রন্থাগার-এর সহযোগিতায় ফেমিনিজমের আর্কাইভস সমিতি কর্তৃক সংগৃহীত তহবিল গ্রহণ করে। ২০০০ সালে প্রতিষ্ঠিত সিএএফ, আঙ্গের বিশ্ববিদ্যালয় গ্রন্থাগারে একটি বিশেষ তহবিল হিসেবে সংযুক্ত। এটি ১৯শ থেকে ২১শ শতাব্দী পর্যন্ত সময়কাল জুড়ে ব্যক্তিগত আর্কাইভ তহবিল নিয়ে গঠিত।   প্রকাশনা  ফেমিনিজমের আর্কাইভস-এর তথ্য প্রচারের দুটি মাধ্যম রয়েছে: একটি ওয়েবসাইট এবং একটি সংবাদ বুলেটিন।  নারীবাদী ঐতিহাসিক উৎসের নির্দেশিকা, ক্রিস্টিন বার্ড, অ্যানি মেটজ এবং ভ্যালেরি নেভ্যু-এর নির্দেশনায় সংকলিত, যা ফ্রান্স জুড়ে নারীবাদ সম্পর্কিত আর্কাইভ উপকরণের সূচি ও বর্ণনা করে। এটি সমিতি প্রতিষ্ঠার ছয় বছর পর ২০০৬ সালে প্রকাশিত হয়। নারীবাদী উৎসের খণ্ডিত অবস্থান ও অস্পষ্ট অবস্থানের কারণে গবেষণা কঠিন হওয়ার পরিপ্রেক্ষিতে এই নির্দেশিকা তৈরি হয়। এটি গবেষকদের জন্য নারীবাদী সংস্থান তালিকাভুক্ত করে এবং চারটি ভাগে বিভক্ত: "সরকারি আর্কাইভ পরিষেবা", "ব্যক্তিগত সংগঠন, গ্রন্থাগার, জাদুঘর ও আর্কাইভ কেন্দ্র", "দৃশ্য-শ্রাব্য উৎস" এবং "ওয়েবোগ্রাফি"।  সমিতির ওয়েবসাইটে "উৎস নির্দেশিকা" বিভাগে এই গাইড আপডেটের প্রস্তাব রয়েছে। এই বিভাগে প্রায় ৩৬৯টি সূচিপত্র রয়েছে, যা নারীবাদী সংস্থান কেন্দ্র, তাদের অবস্থান ও বিষয়বস্তু সম্পর্কে তথ্য দেয়।  ২০১৭ সালের ফেব্রুয়ারিতে, ফ্রান্সের নারীবাদীদের অভিধান, ১৮শ-২১শ শতাব্দী, ক্রিস্টিন বার্ডের তত্ত্বাবধানে এবং সিলভি শ্যাপেরঁর সহযোগিতায় প্রকাশিত হয়। ২০০ সহযোগী এই কাজের খসড়া ও প্রস্তুতিতে অংশ নেন, যা নারীবাদী আন্দোলনের ইতিহাসে অবদান রাখা ৫৫০ জনের জীবনী প্রকাশ করে।   গ্রন্থপঞ্জি        তথ্যসূত্র    বহিঃসংযোগ   সংগ্রহ ফেমিনিজমের আর্কাইভস   বিষয়শ্রেণী:ফ্রান্সে আর্কাইভস বিষয়শ্রেণী:ফ্রান্সের নারীবাদী সংগঠন বিষয়শ্রেণী:২০০০-এ প্রতিষ্ঠিত সংগঠন বিষয়শ্রেণী:২০০০-এ ফ্রান্সে প্রতিষ্ঠিত বিষয়শ্রেণী:নারীবাদ ও ইতিহাস
গান্ধীগ্রাম (       ) ভারতের তামিলনাড়ু রাজ্যের ডিন্ডিগুল জেলার একটি শহর ।   জনসংখ্যার উপাত্ত  ভারতের ২০০১ সালের আদম শুমারি অনুসারে গান্ধীগ্রাম শহরের জনসংখ্যা হল ১০,৬৬৬ জন; এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%; তার চাইতে গান্ধীগ্রাম এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:তামিলনাড়ুর শহর ও নগর
লেস্টার বোলস "মাইক" পিয়ারসন (২৩ এপ্রিল ১৮৯৭ – ২৭ ডিসেম্বর ১৯৭২) কানাডিয়ান কানাডিয়ান পণ্ডিত, রাষ্ট্রনায়ক, সৈনিক, প্রধানমন্ত্রীর এবং কূটনীতিক ছিলেন যিনি নোবেল শান্তি পুরস্কার জিতেছিলেন জাতিসংঘের জরুরি অবস্থা সংগঠিত করার জন্য সুয়েজ ক্যানাল ক্রাইসিস। ২২ এপ্রিল ১৯৬৩ থেকে ২০ এপ্রিল ১৯৬৮ সাল পর্যন্ত তিনি কানাডার ১৪ ম প্রধানমন্ত্রী কানাডায় প্রধানমন্ত্রীর তালিকা লিবারেল পার্টি অব কানাডা লিবারেল ১৯৬৩ এবং ১৯৬৫ নির্বাচনের পর কানাডায় সংখ্যালঘু সরকার সংখ্যালঘু সরকারগুলি।  প্রধানমন্ত্রী হিসাবে পিয়ারসনের সময়ে, তার লিবারেল সংখ্যালঘু সরকারগুলি সার্বজনীন স্বাস্থ্যসেবা, কানাডায় ছাত্র ঋণ ছাত্র ঋণ, কানাডা পেনশন পরিকল্পনা, কানাডা অফ অর্ডার এবং ম্যাপেল লিফ ফ্ল্যাগ। তার লিবারেল সরকার কানাডার সশস্ত্র বাহিনীকেও একীভূত করেছে। পিয়ারসন দ্বিভাষিকভিত্তিক এবং বিচিত্র সংস্কৃতির উপর রয়েল কমিশন আহ্বান করেন, এবং তিনি ভিয়েতনাম যুদ্ধের বাইরে কানাডা রাখেন। ১৯৬৭ সালে, তার সরকার বিল সি -১৬৮ পাস করে, যা বাস্তবতায় (কানাডায় মৃত্যুদণ্ড) বিলুপ্ত করে কয়েকটি পুঁজিগত অপরাধের জন্য এটি সীমাবদ্ধ করে যার জন্য এটি কখনো ব্যবহার করা হয়নি এবং যা নিজেদের ১৯৭৬ সালে বিলুপ্ত হয়ে যায়। এই সাফল্যের সাথে, ইউনাইটেড নেশনস এবং আন্তর্জাতিক কূটনীতিতে তার ভূমিকম্পের সাথে সাথে পিয়ারসনকে সাধারণত ২০ শতকের সবচেয়ে প্রভাবশালী কানাডিয়ানদের মধ্যে বিবেচনা করা হয় এন্ড ২ রাঙ্কেড এমং টি গ্রেটেস্ট কানাডিয়ান প্রাইম মিনিস্টার.S. Azzi, N. Hillmer. "Ranking Canada's best and worst prime ministers",Maclean's, October 2016. Accessed 27 May 2017   তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:কানাডার প্রধানমন্ত্রী বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:জাতিসংঘ সাধারণ পরিষদের সভাপতি বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:কানাডীয় নোবেল বিজয়ী বিষয়শ্রেণী:রয়্যাল ফ্লাইং কোরের কর্মকর্তা বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:টরন্টো বিশ্ববিদ্যালয়ের শিক্ষক বিষয়শ্রেণী:স্নায়ুযুদ্ধের ব্যক্তি বিষয়শ্রেণী:যকৃতের ক্যান্সারে মৃত্যু বিষয়শ্রেণী:২০শ শতাব্দীর কানাডীয় ইতিহাসবিদ বিষয়শ্রেণী:কানাডার রাজার প্রিভি কাউন্সিলের সদস্য
ভীমরাম ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি নকশালবাড়ী শহরের দক্ষিণে অবস্থিত একটি জনগণনা নগর।  ভূগোল ভীমরাম জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। এই শহরের অনতিদূরে ভারত-নেপাল সীমান্ত দিয়ে মেচী নদী প্রবাহিত।  জনতত্ত্ব ২০১১ খ্রিষ্টাব্দের ভারতের জনগণনা অনুসারে ভীমরাম জনগণনা নগরের জনসংখ্যা ১১০৫৮ জন, যার মধ্যে ৫৬৯১ জন পুরুষ ও ৫৩৬৭ জন নারী। প্রতি হাজার পুরুষে ৯৪৩ জন নারী। ৬ বছর অনুর্দ্ধ ১১৫৭ জন শিশু, যা সমগ্র জনসংখ্যার ১০.৪৬ %। ৬ বছরোর্দ্ধ জনসংখ্যার ৭৭.৫৯% অর্থাৎ ৭৬৮২ জন সাক্ষর।http://www.census2011.co.in/data/town/306664-bhimram-west-bengal.html  ভাষা ও ধর্ম ভাষা  ধর্ম  জনগণনা নগরটিতে ১০৩৭০ জন হিন্দু, ৫৪৩ জন মুসলিম, ১০০ জন খ্রিস্টান, ৫ জন শিখ, ৩১ জন বৌদ্ধ ও ৫ জন জৈন বাস করেন।  পরিবহন শহরটি ৩২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর। এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর ও নেপালে সীমান্ত সড়কপথে যুক্ত। নিকটবর্তী রেলস্টেশনটি হলো নকশালবাড়ি রেলওয়ে স্টেশন।   তথ্যসূত্র   বিষয়শ্রেণী:দার্জিলিং জেলার শহর ও নগর
ময়দানহাট্টা ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।  অবস্থান  যোগাযোগ   আয়তন এই ইউনিয়নের মোট আয়তন ১৪.৭০ বর্গকিলোমিটার। ইতিহাস  এই ইউনিয়নে চতু বাবু নামে একটা লোক ছিল  তার ২৯০০ বিঘা জমি ছিল    যুদ্ধের সময় রাজাকারেরা তার স্বপরিবারে হত্যা করে  তার নাম এখনও সবার মুখে মুখে।  জনসংখ্যা ২০০১ সালের আদমশুমারী অনুযায়ী এই ইউনিয়নের মোট জনসংখ্যা ৩৪,৪৬৫ জন।  প্রশাসনিক কাঠামো এই ইউনিয়ন ৩৬টি গ্রাম ও ৩০টি মৌজা নিয়ে গঠিত।   শিক্ষা ব্যবস্থা ২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৪৯%। এখানে ১৭টি প্রাথমিক বিদ্যালয়, ৩টি উচ্চ বিদ্যালয় ও ৩টি মাদ্রাসা রয়েছে।  হাট-বাজার হাটবাজারের সংখ্যা ২টি  জনপ্রতিনিধি ইউনিয়নের বর্তমান চেয়ারম্যান আবু জাফর মন্ডল।  ধর্মীয় উপাসনালয়  দর্শনীয় স্থান  উল্লেখযোগ্য ব্যক্তিত্ব  তথ্যসূত্র  বিষয়শ্রেণী:শিবগঞ্জ (বগুড়া) উপজেলার ইউনিয়ন
thumb|350px|পাইরোবাদের প্রবক্তা পাইরো (নীল টুপি পরিহিত), ষোড়শ শতকের প্রথম দিকে অঙ্কিত চিত্র। পাইরোবাদ বা পাইরোনীয় সংশয়বাদ দর্শনে সংশয়বাদের একটি ধারা। পিলোপনিসাসের অন্তর্গত এলিস নগরের অধিবাসী পাইরো (খ্রিস্টপূর্ব ৩৬৫-২৭০) এ মতবাদের প্রবক্তা। আরেক গ্রিক সংশয়বাদী দার্শনিক এনিসিডেমাস পাইরোর মতবাদগুলো একটি নির্দিষ্ট ধারা হিসেবে গড়ে উঠতে সহায়তা করেন। অনেকসময় পাইরোবাদকে সংশয়বাদের প্রতিশব্দ হিসেবে ব্যবহার করা হয়।   জ্ঞান ও সত্তার ব্যাপারে সংশয়   পাইরো জ্ঞান ও সত্তার ব্যাপারে সংশয় প্রকাশ করে বলেন, বাস্তবসত্তা বলে কিছু থাকলেও থাকতে পারে; কিন্তু একে জানা যায় না, জানার কোন উপায় নেই। মানুষের ইন্দ্রিয় বা বুদ্ধির পক্ষে সত্য জ্ঞান প্রকাশ বা অনুধাবন করা সম্ভব নয়। কোন একটি ব্যাপারে আমরা যে সিদ্ধান্তেই উপনীত হই না কেন, তার বিপরীত সিদ্ধান্তেও উপনীত হওয়া সম্ভব। অতএব অনিশ্চিত ব্যাপারে কোন দৃঢ়মত পোষণ না করাই বাঞ্ছনীয়।  পাইরোর মতে, জোর দিয়ে কোন কিছু বলার চেয়ে অস্বীকার করা অনেক ভাল। কোন জটিল দার্শনিক সমস্যার ব্যাপারে দ্রুত কোন সিদ্ধান্তে উপনীত না হয়ে বিষয়টির বিভিন্ন দিক ভালভাবে তলিয়ে দেখা আবশ্যক। বস্তুত, পাইরো বিশ্বাস করতেন যে, কোন বিষয়ে নিশ্চিত মত প্রকাশ না করার ফলে মানুষের পক্ষে অবিচলিত থাকা ও সুখ লাভ করা সম্ভব।  পাইরোবাদ অনুসারে সুখই জীবনের লক্ষ্য ও কাম্য। দর্শন চর্চার ফলে সুনিশ্চিত জ্ঞান পাওয়া যায় না। ফলে দর্শন মানুষকে সুখ শান্তি না দিয়ে কেবল অনিশ্চয়তা আর সন্দেহ দেয়। সুতরাং দর্শনচর্চা আর তত্ত্বানুসন্ধান শুধু অনাবশ্যকই নয়, অবাঞ্ছিতও বটে। প্রকৃত পক্ষে বস্তুতত্ত্ব বা আধ্যাত্মশাস্ত্র অনধিগম্য। বস্তুর প্রকৃত সত্তা বা রূপ আমরা জানতে পারি না। আমরা যা জানি তা বস্তুর আসল রূপ নয়, প্রতিভাস মাত্র।   নৈতিকতার বিষয়ে সংশয়   নৈতিকতার বিষয়েও পাইরো সংশয় প্রকাশ করেন । তার মতে, একটি বিশেষ নৈতিক আচরণকে অন্য একটি আচরণের চেয়ে ভাল বলার কোন যুক্তি নেই। তবে এক্ষেত্রে নৈতিক উচ্ছৃঙ্খলতায় গা ভাসিয়ে দেওয়ার পক্ষে তিনি মত দেননি। কোন আচরণটি ভাল আর কোন আচরণটি মন্দ, তা যখন সুনিশ্চিতভাবে জানার উপায় নেই, তখন সমাজের প্রচলিত প্রথা বা ধর্মীয় আচার-অনুষ্ঠানকে মন্দ বলে অভিহিত করাও সম্ভব নয়। এ অবস্থায় সামাজিক ও ধর্মীয় প্রথা বা আচার-অনুষ্ঠানকে মেনে চলা উচিত।   তথ্যসূত্র   বিষয়শ্রেণী:সংশয়বাদ বিষয়শ্রেণী:জ্ঞানতাত্ত্বিক মতবাদ বিষয়শ্রেণী:পিরোবাদ
নাওকি হাইয়াশি (, ; জন্ম: ৯ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন নাওকি হাইয়াশি ১৯৯৮ সালের ৯ই জুন তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:টোকিও ভের্দির খেলোয়াড়
থাম্ব|যান্ত্রিক মডেলটিতে কার্যকরী ঋণাত্মক ভর প্রভাব তৈরি হচ্ছে। তাত্ত্বিক পদার্থবিদ্যায়, ঋণাত্মক ভর হলো এক ধরনের এক্সোটিক পদার্থ যার ভর সাধারণ পদার্থের ভরের বিপরীত চিহ্নের, যেমন −১ কেজি.   এই জাতীয় পদার্থ এক বা একাধিক শক্তির অবস্থা লঙ্ঘন করে এবং কিছু অদ্ভুত বৈশিষ্ট্য দেখায় যেমন ঋণাত্মক ভরের জন্য বিপরীতমুখী ত্বরণ । এটি কিছু অনুমানমূলক প্রযুক্তিতে ব্যবহৃত হয়, যেমন অতীত এবং ভবিষ্যতের সময় ভ্রমণ,  ট্রাভার্সেবল কৃত্রিম ওয়ার্মহোল নির্মাণ, যা সময় ভ্রমণ, ক্রাসনিকভ টিউব, অ্যালকুবিয়ের ড্রাইভ এবং অন্যান্য ধরনের দ্রুত- হালকা ওয়ার্প ড্রাইভকে অনুমোদন করে । বর্তমানে, এই ধরনের বহিরাগত বস্তুর নিকটতম পরিচিত প্রকৃত প্রতিনিধি হলো ক্যাসিমির প্রভাব দ্বারা উৎপাদিত ঋণাত্মক চাপ ঘনত্বের একটি অঞ্চল ।   তথ্যসূত্র   বিষয়শ্রেণী:পদার্থবিজ্ঞানের পরীক্ষা বিষয়শ্রেণী:পদার্থবিজ্ঞানের দর্শন বিষয়শ্রেণী:পদার্থবিজ্ঞানের অপ্রচলিত তত্ত্ব বিষয়শ্রেণী:মহাকর্ষ বিষয়শ্রেণী:ভর
মোর্শি () ভারতের মহারাষ্ট্র রাজ্যের অমরাবতি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মোর্শি শহরের জনসংখ্যা হল ৩৩,৬০৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে মোর্শি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:অমরাবতী জেলা
এক কাতার মসজিদ লালমনিরহাট জেলার মুঘল আমলের একটি মসজিদ। মসজিদটি কালীগঞ্জ উপজেলার গোড়ল ইউনিয়নের হাজীপাড়া গ্রামে অবস্থিত।   ইতিহাস  মসজিদটি কত বছর আগে নির্মাণ হয়েছে তার সঠিক তথ্য কারও জানা নেই, নির্মাণ শৈলি দেখে ধারণা করা হয় এটি  মোঘল আমলে নির্মিত।  স্থানীয়রা ধারণা করেন, মসজিদটির বয়স ৫০০ বছরের বেশি।   নামকরণ  মসজিদটি নামকরণ করা হয়েছে এর এক বিশেষ বৈশিষ্ট্যের কারণে। মসজিদটিতে একটি মাত্র কাতারে সালাত আদায় করা যায়। একটি কাতারে ১৪-১৫ জন ব্যক্তি সালাত আদায় করতে পারে।   অবকাঠামো  মসজিদটির সামনের থেকে বাম পাশে যিনি মসজিদটি স্থাপন করেছিলেন তার সমাধি রয়েছে এবং ডানপাশে রয়েছে শিয়া সম্প্রদায়ের দাহা।  মসজিদর ০৩টি গম্বুজ রয়েছে। মসজিদটি নির্মাণে ইট ও চুন-সুরকি ব্যবহৃত হয়েছে।   তথ্যসূত্র   বিষয়শ্রেণী:লালমনিরহাট জেলা বিষয়শ্রেণী:লালমনিরহাট সদর উপজেলা বিষয়শ্রেণী:লালমনিরহাট জেলার প্রত্নতাত্ত্বিক স্থাপনা বিষয়শ্রেণী:লালমনিরহাট জেলার দর্শনীয় স্থান বিষয়শ্রেণী:লালমনিরহাট জেলার মসজিদ
thumb|255px|right|১৯৫০ সালের পর থেকে জাপানের জন্ম ও মৃত্যহার ২০০৮ সালে জাপানের জনসংখ্যা ছিল ১২ কোটি ৭৭ লক্ষ Japan Statistics Bureau, accessed 26 October 2008. According to this source, the final estimate for May 1, 2008 was 127,662,000 and the provisional estimates for October 1, 2008 was 127,771,000, ফলে জাপান বিশ্বের ১০ম জনবহুল দেশ। ১৯শ শতকের শেষ দিকে এবং ২০শ শতকের শুরুর দিকে জাপানে জনসংখ্যার দ্রুত বৃদ্ধি ঘটে। তবে সম্প্রতি জন্মহারের পতন এবং বিদেশ থেকে নীট অভিবাসন মোটামুটি শূন্যের কোঠায় হওয়াতে অতি সম্প্রতি, ২০০৫ সাল থেকে, জাপানের জনসংখ্যা হ্রাস পেতে শুরু করেছে। জাপানের জনগণ জাতিগতভাবে একই রকম, এখানে জনসংখ্যার ঘনত্ব অত্যন্ত বেশি এবং গড় আয়ু ৮১ বছরের কিছু বেশি, যা পৃথিবীর সর্বোচ্চগুলির একটি। ২০২৫ সাল নাগাদ ৬৫ থেকে ৮৫ বছর বয়সবিশিষ্ট নাগরিকের অংশ ৬% থেকে ১৫%-এ উন্নীত হবে বলে আশা করা হচ্ছে।  জাপান মূলত একটি নগরভিত্তিক রাষ্ট্র। মোট জনসংখ্যার মাত্র ৪% কৃষিকাজে নিয়োজিত। বহু কৃষক কৃষিকাজের পাশাপাশি পার্শ্ববর্তী শরহগুলিতে অতিরিক্ত কাজ করে জীবিকা নির্বাহ করেন। শহুরে জনসংখ্যার প্রায় ৮ কোটি হনশু দ্বীপের প্রশান্ত মহাসাগরীয় উপকূলে এবং কিউশু দ্বীপের উত্তরাংশে বসবাস করে। সবচেয়ে জনবহুল শহরগুলির মধ্যে আছে টোকিও মহানগর এলাকা (জনসংখ্যা প্রায় ১ কোটি ৩০ লক্ষ), ইয়োকোহামা (৩৬ লক্ষ), ওসাকা (২৬ লক্ষ), নাগোয়্যা (২২ লক্ষ), সাপ্পোরো (১৮ লক্ষ), কিয়োতো (১৫ লক্ষ), কোবে (১৫ লক্ষ), কাওয়াসাকি (১৪ লক্ষ), ফুকুওকা (১৪ লক্ষ) এবং সাইতামা (১২ লক্ষ)। জাপানের ঘনবসতিপূর্ণ শহরগুলিতে সরু ঘিঞ্জি রাস্তা, জনাকীর্ণতা, বায়ু দূষণ এবং কিশোর অপরাধ প্রধান সমস্যা।   তথ্যসূত্র   বিষয়শ্রেণী:জাপান বিষয়শ্রেণী:দেশ অনুযায়ী জনপরিসংখ্যান বিষয়শ্রেণী:এশিয়ার জনপরিসংখ্যান বিষয়শ্রেণী:জাপানের জনপরিসংখ্যান বিষয়শ্রেণী:জনসংখ্যাতাত্ত্বিক অর্থশাস্ত্র
সুনীল বালসন (; জন্ম: ২ অক্টোবর, ১৯৫৮) অন্ধ্রপ্রদেশের সেকান্দারাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণের সুযোগ পেয়েছিলেন।  ঘরোয়া প্রথম-শ্রেণীর ভারতীয় ক্রিকেটে দিল্লি ও রেলওয়েজ দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।   খেলোয়াড়ী জীবন  ১৯৭৭-৭৮ মৌসুম থেকে ১৯৮৭-৮৮ মৌসুম পর্যন্ত সুনীল বালসনের প্রথম-শ্রেণীর খেলোয়াড়ী জীবন চলমান ছিল। ১৯৭৭ থেকে ১৯৮৮ সালর মধ্যে ৭৫টি প্রথম-শ্রেণীর ক্রিকেট খেলায় অংশ নেন তিনি।  ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে খেলার জন্যে তাকে ভারত দলের সদস্যরূপে অন্তর্ভুক্ত করা হয়। তবে, দলের একমাত্র খেলোয়াড় হিসেবে কোন খেলায় অংশগ্রহণ করার সুযোগ পাননি তিনি।  বর্তমানে তিনি দিল্লি ক্যাপটালস দলের ব্যবস্থাপকের ভূমিকায় অবতীর্ণ হয়েছেন।   তথ্যসূত্র    বহিঃসংযোগ       বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:তামিলনাড়ুর ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:রেলওয়েজের ক্রিকেটার বিষয়শ্রেণী:হায়দ্রাবাদ থেকে আগত ক্রিকেটার বিষয়শ্রেণী:দিল্লি থেকে আগত ক্রিকেটার